# Lorenzo Jesús Morón García

Lorenzo Jesús Morón García (Marbella, Província de Màlaga, Andalusia, 30 de desembre de 1993), conegut com a Loren, és un futbolista professional andalús que juga com a davanter a l'Aris FC.

## Carrera de club

Loren va jugar en etapa juvenil pel CD Peña Los Compadres, la UD Marbella i el CD Vázquez Cultural. El 2012 signà contracte amb la Unión Estepona CF de Tercera Divisió, i hi va debutar com a sènior l'1 de setembre d'aquell any, en una derrota per 0–1 a casa contra el CD El Palo.
Loren va marcar el seu primer gol com a sènior el 30 de setembre de 2012, el tercer de l'equip en una victòria per 4–1 a casa contra el Vélez CF. El següent gener va tornar a Marbella, essent assignat al primer equip, a tercera divisió.
El 8 de juliol de 2014, després que l'equip hagués ascendit de categoria, Loren vou cedit al Vélez, de tercera divisió, per un any. El 29 de gener de l'any següent, va signar pel Reial Betis i fou assignat al Betis Deportivo de Segona Divisió B.
El 20 de juny de 2016, després de marcar 13 gols, però sense poder evitar el descens, Loren va renovar contracte fins al 2018. El 14 de maig de 2017, va marcar un hat-trick en una golejada per 7–1 a fora contra el CA Espeleño.
El 30 de gener de 2018, Loren va ampliar el contracte fins al 2021 i fou promocionat al primer equip, a La Liga. Va debutar com a professional el 3 de febrer, com a titular, i marcant un doblet, en una victòria per 2–1 contra el Vila-real CF. En els següents cinc partits, va marcar quatre cops més.
El 30 de juny de 2018, Loren va renovar contracte fins al juny de 2022. Va tenir un molt bon començament de temporada 2019–20, que el va portar a ser vinculat amb equips com el FC Barcelona, Tottenham Hotspur FC, SSC Napoli o AC Milan; de tota manera, va tornar a ampliar contracte amb els del Benito Villamarín fins al 2024, amb una clàsusla de rescissió de 50 milions d'euros.
El 25 d'agost de 2021, Loren fou cedit al RCD Espanyol per la temporada 2021–22. Va marcar-hi els seus primers gols el dia 1 de desembre en la primera ronda de la Copa del Rei, un hat-trick en una victòria per 3–2 contra el SD Solares-Medio Cudeyo càntabre.

## Vida personal

El pare de Loren, Lorenzo Morón Vizcaíno, també va ser futbolista. defensa central, va jugar principalment per la UD Salamanca i el Recreativo de Huelva.

## Referències

* ↑ «Loren: "Dedico mi primer gol en Tercera División a mi familia"» (en castellà). Marbella 24 Horas, 01-10-2012. [Consulta: 3 febrer 2018].
* ↑ «El marbellí Loren ya es jugador del Vélez, cedido por el Marbella FC» (en castellà). Marbella 24 Horas, 08-07-2014. [Consulta: 3 febrer 2018].
* ↑ «Loren, refuerzo para la delantera del Betis B» (en castellà). Real Betis, 29-01-2015. Arxivat de l'original el 30 de juny 2018. [Consulta: 3 febrer 2018].
* ↑ «El canterano Loren renueva hasta junio de 2018» (en castellà). Marca, 20-06-2016 [Consulta: 3 febrer 2018].
* ↑ «Espeleño 1–7 Betis B: Goleada de campeón» (en castellà). Estadio Deportivo, 14-05-2017 [Consulta: 5 febrer 2018].
* ↑ «Academy player Loren will be part of the first team». Real Betis, 30-01-2018. Arxivat de l'original el 4 de febrer 2018. [Consulta: 3 febrer 2018].
* ↑ Pérez, José Ignacio «Loren tiene duende» (en castellà). Marca, 03-02-2018 [Consulta: 3 febrer 2018].
* ↑ «Loren manté ferma l'aposta del Betis per Europa» (en castellà). Europa Press, 12-03-2018. [Consulta: 13 març 2018].
* ↑ «Loren and Real Betis extend the existing contract between them until 2022». Real Betis, 30-06-2018. Arxivat de l'original el 4 d'agost 2018. [Consulta: 1r agost 2018].
* ↑ Millar, Colin. «New Betis contract for Tottenham-target Loren Moron». Football España, 04-06-2020. [Consulta: 11 juny 2020].
* ↑ «Moron signs Real Betis contract extension». beIN Sports, 05-06-2020. [Consulta: 11 juny 2020].
* ↑ «El Real Betis y el RCD Espanyol llegan a un acuerdo para la cesión de Loren» (en castellà). Real Betis, 25-08-2021. [Consulta: 25 agost 2021].
* ↑ Muñoz Hernández, Raúl. «L’Espanyol supera el Solares amb patiment a la Copa del Rei amb un hat-trick de Loren». Betevé, 01-12-2021.
* ↑ Ubric, Ricardo. «El hijo de Loren explota en el Betis B, mejor ataque y peor defensa de la categoría» (en castellà). Huelva 24, 04-09-2017. [Consulta: 3 febrer 2018].

## Enllaços externs

* Loren a BDFutbol
* Fitxa a la Beticopedia (castellà)